CELEX: 62008CN0324
Language: lt
Date: 2008-07-16 00:00:00
Title: Byla C-324/08 2008 m. liepos 16 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Makro Zelfbedieningsgroothandel CV, Metro Cash & Carry BV ir Remo Zaandam BV prieš Diesel SpA

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/8
            
         2008 m. liepos 16 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Makro Zelfbedieningsgroothandel CV, Metro Cash & Carry BV ir Remo Zaandam BV prieš Diesel SpA
   
   (Byla C-324/08)
   (2008/C 272/10)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   
      Ieškovės: 1. Makro Zelfbedieningsgroothandel CV, 2. Metro Cash & Carry BV ir 3. Remo Zaandam BV
   
   Atsakovė: Diesel SpA
   Prejudiciniai klausimai
   
               1.
            
            
               Ar tuo atveju, kai prekių ženklo savininko prekių ženklu pažymėtos prekės ne jo ir be jo aiškaus sutikimo pirmiausia pateikiamos į EEE rinką, vertinant, ar tai įvyko su (konkliudentiniu) prekių ženklo savininko sutikimu 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti (1) 7 straipsnio 1 dalies prasme, reikia taikyti tuos pačius kriterijus, kaip ir tuo atveju, kai tokios prekės į rinką už EEE ribų pirmiausia pateikiamos prekių ženklo savininko arba su jo sutikimu?
            
         
               2.
            
            
               Jei į pirmąjį klausimą būtų atsakyta neigiamai: kokius kriterijus — galbūt nustatytus (ir) 1994 m. birželio 22 d. Teisingumo Teismo sprendime IHT Internationale Kontrole ir Danziger, C-9/93, Rink. p. I-2757, — reikia taikyti pirmajame klausime nurodytu pirmu atveju vertinant, ar egzistuoja (konkliudentinis) prekių ženklo savininko sutikimas direktyvos prasme?
            
         
      (1)   OL L 40, 1989, p. 1.